fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Seksuaaliväkivaltaa kokeneen nuoren auttamiseen tarvitaan uskallusta kohdata ja toimiva verkosto - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Mielenterveys, Väkivalta
Nuoren kehitykseen kuuluu uteliaisuus, halu tutkia omaa seksuaalisuuttaan ja sukupuolisuuttaan sekä kokeilla myös seksiä niin netissä kuin reaalimaailmassa. Nuori tarvitsee kuitenkin tukea siihen, miten tehdä sitä turvallisesti.
Tässä turvataitokasvatuksen tarjoaminen on keskeistä, mutta ei nuorta toruen tai pelotellen. Pelottelu ja kiellot vain sulkevat nuoren suun, mikäli hän kohtaisikin jotain ikävää tai häntä huolestuttavaa niin netissä kuin reaalimaailmassa. Aikuisen velvollisuus on kunnioittaa nuoren seksuaalisuutta ja itsemääräämisoikeutta.
Nuorten seksuaaliväkivaltaa kokeneiden 13–19-vuotiaiden hoitaminen on sekä Seri-tukikeskus- että Barnahus-työn kehittämiskohde:
Miten voimme muuttaa yleistä ymmärrystä nuoruusvaiheen erityisyydestä sekä saada nuoret entistä useammin vastaanotolle, silloin kun heille on tehty seksuaalisuutta ja itsemääräämisoikeutta loukkaavia tekoja?
Seri-tukikeskuksissa kohdataan, tutkitaan ja hoidetaan myös alaikäisiä nuoria. Vaikka kaikkia alle 18-vuotiaita koskee lait lastensuojelusta ja ilmoitusvelvollisuudesta, on heidän hoitamisensa erilaista kuin pienten lasten, joille on tehty seksuaaliväkivaltaa. Seri-tukikeskuksissa on asiakkaana myös lastensuojeluasiakkaita. Lapsia ja nuoria, joiden elämässä on monenlaisia haasteita jo ennen seksuaaliväkivallan kokemista. Mutta myös nuoria, joiden pahoinvointi on alkanut koetusta seksuaaliväkivallasta.
Tarvitsemme koko palveluverkostolle koulutusta seksuaaliväkivallasta
Seksuaaliväkivaltaa kokeneen nuoren auttamiseen tarvitaan kokonaisuudessaan vahva ja laaja auttamiskentän osaaminen. Tarvitsemme koko nuoria kohtaavalle palveluverkostolle koulutusta seksuaaliväkivallasta, sen vaikutuksesta nuoren kehitykseen ja seksuaaliväkivallan puheeksi ottamisesta. Tiiviiden verkostojen merkitys kasvaa entisestään, jotta nuorta ei lähetetä luukulta toiselle, koska seksuaaliväkivaltaa kokeneen nuoren hoitaminen tuntuu liian vaikealta.
Nuoruuteen kuuluu hetkessä eläminen ja tämä korostuu myös hoidon tarjoamisessa akuutisti tapahtuman jälkeen, ei pitkän ajan päästä, kun nuori ei enää koe hoitoa tarpeelliseksi. Yksikään nuori ei parane hoitojonossa, vaan tämä on pikemminkin nuoren vointia vahingoittavaa. On niin ikään vahingollista, mikäli nuoren hoitoa ei aloiteta tai nuoren tarvitsemaa tukea ei tarjota, kun rikostutkinta on kesken. Tuen tarjoamiseen tarvitaan lisää koulutusta, mutta samalla uskallusta kohdata ihminen ihmisenä.
Tutkimusten mukaan vaikuttavaksi havaitut alkuvaiheen tuen elementit, joista jokaisen nuoria kohtaavan ammattilaisen tulisi olla tietoinen, ovat lopulta yksinkertaisia:
psykoedukaatio eli oireiden tunnistaminen ja normalisointi
nuoren ja huolta pitävän aikuisen kanssa työskentely
sekä selviämiskeinojen opettelu ja näiden kautta voinnin vakauttaminen ja nuoren oman pystyvyyden ja hallinnan lisääminen.
Kyse on siis lopulta uskalluksesta ottaa nuoren huolet ja oirehdinta puheeksi sekä olla läsnä nuorelle näiden äärellä.
Erityisesti poikien, nuorten miesten, transnuorten sekä muunsukupuolisten nuorten kohtaamiseen ja hoitamiseen tarvitaan lisäoppia. Seksuaaliväkivalta mielletään vain tyttöjen ja naisten ongelmaksi ja Kouluterveyskyselyn mukaan tytöt kokevatkin häirintää poikia useammin.
Seri-tukikeskusten asiakkaista suurin osa on sukupuoleltaan naisia, mutta kyse voi olla myös muiden sukupuolten avun piiriin hakeutumisen korkeasta kynnyksestä. Tiedetään, että muun sukupuoliset ovat yhtä korkeassa tai jopa korkeammassa riskissä joutua seksuaaliväkivallan uhriksi kuin tytöt ja naiset.
Seksuaaliväkivaltaa tai häirintää kokeneilla nuorilla on myös selvästi muita nuoria matalampi osallisuuden kokemus eli usko siitä, että heidän kokemuksillaan olisi merkitystä tai joku välittäisi ja heidän sosiaaliset suhteensa voivat kaventua. Mielenkiintoista on, että poikien kokema seksuaaliväkivalta ja -häirintä näkyy selvästi vahvemmin osallisuuden kokemuksissa. Näitä tuloksia vasten onkin ymmärrettävää se, miksi vain harva nuorista ja erityisesti pojista kertoo kokemuksistaan viranomaisille.
Tässä tarvitaan jälleen tukea puheeksi ottamiseen aikuisen taholta sekä lisätietoutta Seri-tukikeskusten matalankynnyksen palveluista.
Nuorella on aikuisen keho, mutta kokemusta ja taidot vasta lapsena olemisesta. Ihmisen aivojen ja kognitioiden kehittyminen jatkuu 25-vuotiaaksi asti. Nuorella on oikeus saada tukea, neuvoja ja tietoa ja aikuisilla on sekä oikeus että velvollisuus tarjota niitä.
Uskalletaan kysyä ja huomata. Hankitaan itsellemme osaamista ja ymmärrystä. Varmistetaan nuorille riittävä ja laadukas seksuaalikasvatus. Apua tarjoavat, nuoria kohtaavat, luetettavat aikuiset ovat avainasemassa nuorten auttamisessa.
Seksuaaliväkivaltaa tai -häirintää kokeneen nuoren auttaminen oppilaitoksessa
Katriina Bildjuschkin erityisasiantuntija Erityispalvelut, THL
Aino Juusola erityisasiantuntija Erityispalvelut, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.